laion/Wikipedia-Exotic huggingface dataset:
রিচার্ড এস. কাস্তেলানো

রিচার্ড সালভাতোরে কাস্তেলানো (ইতালীয়: Richard Salvatore Castellano; ৪ সেপ্টেম্বর ১৯৩৩ - ১০ ডিসেম্বর ১৯৮৮) ছিলেন একজন মার্কিন অভিনেতা। তিনি তার অস্কার মনোনীত লাভার্স অ্যান্ড আদার স্ট্রেঞ্জার্স (১৯৭০) এবং পরবর্তীতে দ্য গডফাদার (১৯৭২) চলচ্চিত্রের পিটার ক্লেমেঞ্জা চরিত্রে অভিনয়ের জন্য সর্বাধিক স্মরণীয়। তিনি পরবর্তীতে গডফাদার-এর টেলিভিশন স্পিন-অফ মিনি ধারাবাহিক দ্য গডফাদার সাগা (১৯৭৭)-এ চলচ্চিত্রে তার অভিনীত চরিত্রে অভিনয় করেন। কাস্তেলানো ১৯৩৩ সালের ৪ঠা সেপ্টেম্বর নিউ ইয়র্ক সিটির দ্য ব্রংক্‌সে এক ইতালীয় ক্যাথলিক পরিবারে জন্মগ্রহণ করেন। তার স্ত্রীয়ের ভাষ্য অনুসারে তিনি গাম্বিনোর অপরাধের সাথে সম্পৃক্ত পরিবারের প্রধান পল কাস্তেলানোর ভাইপো। তিনি ১৯৮৮ সালের ১০ই ডিসেম্বর নিউ জার্সির নর্থ বার্জেনে ৫৫ বছর বয়সে মৃত্যুবরণ করেন। লুমেনিক, লু (১১ মার্চ ২০১২)। "Leave the gun– Take my career"। নিউ ইয়র্ক পোস্ট (ইংরেজি ভাষায়)। সংগ্রহের তারিখ ৪ সেপ্টেম্বর ২০১৮।  ইন্টারনেট অফ-ব্রডওয়ে ডেটাবেজে রিচার্ড এস. কাস্তেলানো (ইংরেজি) ইন্টারনেট ব্রডওয়ে ডেটাবেজে রিচার্ড এস. কাস্তেলানো (ইংরেজি) ইন্টারনেট মুভি ডেটাবেজে রিচার্ড এস. কাস্তেলানো  (ইংরেজি) ফাইন্ড এ গ্রেইভে রিচার্ড এস. কাস্তেলানো (ইংরেজি)
ব্রায়ান রোজ

ব্রায়ান চার্লস রোজ (ইংরেজি: Brian Rose; জন্ম: ৪ জুন, ১৯৫০) কেন্টের ডার্টফোর্ডে জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৮১ সময়কালে ইংল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে খেলেছেন। ঘরোয়া প্রথম-শ্রেণীর ক্রিকেটে সমারসেটের প্রতিনিধিত্ব করেছেন তিনি। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিংয়ে পারদর্শীতা দেখিয়েছেন ‘রোজি’ ডাকনামে পরিচিত ব্রায়ান রোজ। বালকদের উপযোগী ওয়েস্টন-সুপার-মেয়ার গ্রামার স্কুলে ব্রায়ান রোজ অধ্যয়ন করেন। শিক্ষাজীবন শেষে শিক্ষক হিসেবে প্রশিক্ষণ গ্রহণ করেন তিনি। এরপর সমারসেটের সদস্যরূপে সফলতার সাথে কাউন্টি ক্রিকেট জীবন সম্পন্ন করেন তিনি। বামহাতি উদ্বোধনী ব্যাটসম্যান হিসেবে ১৯৭৮ সালে ব্রায়ান ক্লোজের পরিবর্তে দল পরিচালনা করার সুযোগ পান। ১৯৭৯ সালে দলের ইতিহাসে প্রথমবারের মতো জিলেট কাপের শিরোপা জয়ে নেতৃত্ব দেন। একই সালে জন প্লেয়ার লীগের শিরোপা পায় তার দল। ঐ দলটিতে তখন ইয়ান বোথাম, ভিভ রিচার্ডস ও জোয়েল গার্নারের ন্যায় বিশ্বমানের খেলোয়াড়ের অন্তর্ভূক্তি ছিল। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ১৯৮০ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন তিনি। ১৯৭৯ সালে বেনসন এন্ড হেজের আঞ্চলিক খেলায় ওরচেস্টারশায়ারের বিপক্ষে ইনিংস ঘোষণা করে বেশ দূর্নাম কুড়ান। এরফলে শ্রেয়তর রান-রেটে পরবর্তী ধাঁপে উত্তরণ ঘটে তার দলের। তবে, নিয়ম অনুসারে সমারসেটকে প্রতিযোগিতায় বিঘ্ন সৃষ্টি করায় বাদ দেয়া হয় ও রোজকে গণমাধ্যমের কাছে জবাবদিহিতার মুখোমুখি হতে হয়। সমগ্র খেলোয়াড়ী জীবনে ২৭০টি প্রথম-শ্রেণীর খেলায় অংশ নিয়ে ৩৩.২৫ গড়ে ১৩,২৩৬ রান তুলেন। ব্যক্তিগত সর্বোচ্চ করেন ২০৫ রান। ১৯৭৭ থেকে ১৯৮১ সাল পর্যন্ত আন্তর্জাতিক ক্রিকেট অঙ্গনে সরব উপস্থিতি ছিল ব্রায়ান রোজের। এ সময়ে তিনি নয়টি টেস্ট ও দুইটি একদিনের আন্তর্জাতিকে অংশগ্রহণের সৌভাগ্য অর্জন করেন। ১৪ ডিসেম্বর, ১৯৭৭ তারিখে পাকিস্তানের বিপক্ষে টেস্ট অভিষেক ঘটে ব্রায়ান রোজের। ইংরেজ অধিনায়ক ইয়ান বোথামের বদান্যতায় ব্রায়ান রোজ নয় টেস্ট খেলার সুযোগ পেয়েছিলেন। ১৯৮০ সালে ভয়ঙ্কর ও ভীতিপ্রদ দল হিসেবে সুনাম কুড়ানো ওয়েস্ট ইন্ডিজের মুখোমুখি হতে হয়েছি তাকে। ৪৮.৬০ গড়ে ২৪৩ রান তুলেছিলেন তিনি। চোখের সমস্যায় পড়ে শুরুতেই বিদায় নিতেন ও খেলোয়াড়ী জীবনের বাদ-বাকী সময় চশমা ব্যবহার করতেন। প্রথম-শ্রেণীর ক্রিকেট থেকে অবসর নেয়ার পর শিক্ষকতা পেশায় ফিরে যান। তাস্বত্ত্বেও সমারসেটের সাথে নিবিড় সম্পর্ক বজায় রাখেন ব্রায়ান রোজ। টনটনভিত্তিক ক্লাব দলটির ক্রিকেট সভাপতির দায়িত্ব পালন শেষে ক্রিকেট পরিচালকের দায়িত্বে ছিলেন। কিন্তু, ২০১২ সালে তাকে পদত্যাগ করতে হয়েছিল। Bateman, Colin (১৯৯৩)। If The Cap Fits। Tony Williams Publications। পৃষ্ঠা 142। আইএসবিএন 1-869833-21-X।  "Squad: Brian Rose"। Somerset County Cricket Club। ১৬ জুন ২০১২ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১১।  ইএসপিএনক্রিকইনফোতে ব্রায়ান রোজ (ইংরেজি) ক্রিকেটআর্কাইভে ব্রায়ান রোজ (সদস্যতা প্রয়োজনীয়) (ইংরেজি) Cricinfo article on Rose's controversial declaration
কানু বন্দ্যোপাধ্যায়

কানু বন্দ্যোপাধ্যায় (২০ জুন ১৯০৫ - ২৭ জানুয়ারি ১৯৮৩) একজন বাঙালি মঞ্চ ও চলচ্চিত্র অভিনেতা। ১৯২৭-এ নির্বাক ‘দুর্গেশনন্দিনী’ দিয়ে ছবিতে অভিনয় শুরু করেন কানু বন্দ্যোপাধ্যায়, আশির দশকের গোড়া অবধি অভিনয় করেছেন। কানু বন্দ্যোপাধ্যায় অভিনীত একটি বিশিষ্ট হিন্দি ছবি বিপ্লব রায়চৌধুরীর ‘শোধ’। তিরিশ থেকে সত্তর দশক অবধি দাপটে অভিনয় করে গিয়েছেন মঞ্চে, এমনকি বেতার-নাটকেও। পথের পাঁচালী ও অপরাজিত ছবিতে হরিহর রায় উনার উল্লেখযোগ্য চরিত্র। 'সাধক হিসেবে অভিনয়-কর্মকে নিয়েছিলেন বলেই সাধারণ মানুষ হিসেবে জীবনযাপন করেছেন এবং অসাধারণ দক্ষতায় প্রকাশ করেছেন সাধারণ মানুষের জীবন।’ দুর্গেশ নন্দিনী (১৯২৭) রাজগী (১৯৩৭) দেশের মাটি (১৯৩৮) চাণক্য (১৯৩৯) শাপ মুক্তি (১৯৪০) নন্দিনী (১৯৪১) মায়ের প্রাণ (১৯৪১) এপার ওপার (১৯৪১) পাষাণ দেবতা (১৯৪২) গারমিল (১৯৪২) সহধর্মিনী (১৯৪৩) যোগাযোগ (১৯৪৩) শহর থেকে দূরে (১৯৪৩) প্রতিকার (১৯৪৪) বিদেশিনী (১৯৪৪) নন্দিতা (১৯৪৪) মানে না মানে (১৯৪৫) কত দূর (১৯৪৫) ভাবীকাল (১৯৪৫) মন্দির (১৯৪৬) স্বপ্ন-ও-সাধনা (১৯৪৭) সাধারণ মেয়ে (১৯৪৮) পূরবী (১৯৪৮) জয়যাত্রা (১৯৪৮) কুয়াশা (১৯৪৯) অভিযাত্রা (১৯৪২) দিগভ্রান্ত (১৯৫০) মানদণ্ড (১৯৫০) পণ্ডিত মশাই (১৯৫১) পল্লী সমাজ (১৯৫২) বিন্দুর ছেলে (১৯৫২) নতুন জহুরি (১৯৫৩) সদানন্দের মেলা (১৯৫৪) মন্ত্র শক্তি (১৯৫৪) দুঃখীর ঈমান (১৯৫৪) চাঁপাডাঙার বৌ (১৯৫৪) উপহার (১৯৫৫) অপরাধী (১৯৫৫) ভগবান শ্রীশ্রীরামকৃষ্ণ (১৯৫৫) পথের পাঁচালী (১৯৫৫) - হরিহর রায় সাহেব বিবি গোলাম (১৯৫৬) নবজন্ম (১৯৫৬) দানের মর্যাদা (১৯৫৬) ভোলা মাস্টার (১৯৫৬) অপরাজিত (১৯৫৬) - হরিহর রায় নীলাচলে মহাপ্রভু (১৯৫৭) পূণর্মিলন (১৯৫৭) মর্মবাণী (১৯৫৮) কঠিন মায়া (১৯৬১) মহাশ্বেতা (১৯৬৭) বনজ্যোৎস্না (১৯৬৯) আলো আমার আলো (১৯৭১) এই করেছো ভালো (১৯৭১) অগ্নিভ্রমর (১৯৭৩) Also credited as Kanu Banerji and Kanu Bandyopadhyay Soumitra Das and Dalia Mukherje (5 August 2012). "The matter-of-fact actor of many parts" ওয়েব্যাক মেশিনে আর্কাইভকৃত ৪ মার্চ ২০১৬ তারিখে Kolkata, India: The Telegraph. ওসিএলসি 27171794 ইন্টারনেট মুভি ডেটাবেজে কানু বন্দ্যোপাধ্যায়  (ইংরেজি)
সুলতানপুর ইউনিয়ন, ব্রাহ্মণবাড়িয়া সদর

সুলতানপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন। সুলতানপুর ইউনিয়নের আয়তন ৭,৩৩৬ একর (২৯.৬৯ বর্গ কিলোমিটার)। ২০১১ সালের আদমশুমারি অনুযায়ী সুলতানপুর ইউনিয়নের মোট জনসংখ্যা ৩২,১৭০ জন। এর মধ্যে পুরুষ ১৬,০১২ জন এবং মহিলা ১৬,১৫৮ জন। মোট পরিবার ৫,৬৫৯টি। জনসংখ্যার ঘনত্ব প্রতি বর্গ কিলোমিটারে প্রায় ১,০৮৪ জন। ব্রাহ্মণবাড়িয়া সদর উপজেলার দক্ষিণ-পশ্চিমাংশে সুলতানপুর ইউনিয়নের অবস্থান। এ ইউনিয়নের পূর্বে বাসুদেব ইউনিয়ন ও মাছিহাতা ইউনিয়ন; উত্তরে মাছিহাতা ইউনিয়ন ও রামরাইল ইউনিয়ন; পশ্চিমে রামরাইল ইউনিয়ন, তিতাস নদী, নবীনগর উপজেলার নাটঘর ইউনিয়ন ও কাইতলা উত্তর ইউনিয়ন এবং দক্ষিণে তিতাস নদী ও কসবা উপজেলার মূলগ্রাম ইউনিয়ন অবস্থিত। সুলতানপুর ইউনিয়ন ব্রাহ্মণবাড়িয়া সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩-এর অংশ। ওয়ার্ড ভিত্তিক গ্রাম সমূহ: ১ নং ওয়ার্ড- পাতৈরহাতা, উরশীউড়া, ২ নং ওয়ার্ড- উত্তর জাঙ্গাল, দক্ষিণ জাঙ্গাল, ইয়াকুব নগর, ৩ নং ওয়ার্ড- সুলতানপুর (উত্তর অংশ), পূর্ব সুলতানপুর, ৪ নং ওয়ার্ড- সুলতানপুর (দক্ষিণ অংশ) ৫ নং ওয়ার্ড- টানচক-মনাই বাড়ি, সীতাসার, মহিউদ্দিননগর, যুক্কা-টাঙ্গা-পদ্মার পাড়, ৬ নং ওয়ার্ড- হালকাটা, শাহপুর, বিরামপুর (দক্ষিণ), ছোট শাহপুর, রাজকৃষ্ণপুর, ৭ নং ওয়ার্ড- বিরামপুর, ৮ নং ওয়ার্ড- হাবলাউচ্চ, দিঘিরপাড়, মিয়াচাঁনপুর,উত্তর পাড়া। ৯ নং ওয়ার্ড- শিলাউর। ২০১১ সালের আদমশুমারি অনুযায়ী সুলতানপুর ইউনিয়নের সাক্ষরতার হার ৫০.৮%। সুলতানপুর বহুমুখী উচ্চ বিদ্যালয় সুলতানপুর সরকারি প্রাথমিক বিদ্যালয় বিরামপুর উচ্চ বিদ্যালয় বিরামপুর সরকারি প্রাথমিক বিদ্যালয় হাবলাউচ্চ আদর্শ উচ্চ বিদ্যালয় হাবলাউচ্চ সরকারি প্রাথমিক বিদ্যালয়। লায়ন ফিরোজুর রহমান রেসিডেন্সিয়েল একাডেমি(স্কুল & কলেজ) কুমিল্লা-সিলেট মহাসড়কের ৪টি বাসস্ট্যান্ড সুলতানপুর ইউনিয়নের আওতায় পড়ে। দক্ষিণ থেকে উত্তরে স্টেশনগুলোর নাম যথাক্রমে: মহিউদ্দিননগর বাসস্ট্যান্ড, পঞ্চবটি বাসস্ট্যান্ড, সুলতানপুর বাসস্ট্যান্ড, রাধিকা বাসস্ট্যান্ড। এ বাসস্ট্যান্ডগুলো থেকে সিএনজি, অটোরিকসা, রিকসা ইত্যাদি যানবাহন দিয়ে ইউনিয়নের বিভিন্ন গ্রাম-পাড়া-মহল্লায় যাতায়াত করা যায়। তিতাস নদীর তীর ঘেঁষে, সুলতানপুর ইউনিয়ন অফিসের পশ্চিমপাশে বুক চিরে বয়ে গেছে ‘গোদের বিল’ নামক একটি শাখা যেটি হালকাটা ও শাহপুর গ্রামকে সুলতানপুর গ্রাম থেকে আলাদা করেছে। কোনো এক সময় এ বিল দিয়ে প্রবাহিত-পানি বয়ে যেত। ব্যবসায় করার জন্য দূর-দূরান্ত থেকে আসা নৌকা ঘাটে দেখা যেত। কালের বিবর্তনে এখন সমতল মাঠের এক ফসলের জমিতে পরিণত হয়েছে। এই শাখাটি উত্তর ও উত্তর-পশ্চিম দিকে গিয়ে জাঙ্গাল ও হাবলাউচ্চ গ্রাম দুটিকে বিভক্ত করে, ঈশাননগরের পাশ ঘেঁষে সেন্দা ও শিলাউর হয়ে তিতাস নদীতে গিয়ে পতিত হয়েছে। রাধিকা বাজার সুলতানপুর বাজার বিরামপুর বাজার শিলাউর বাজার চান্দপুর বাজার ব্রাহ্মণবাড়িয়া সদর উপজেলা ব্রাহ্মণবাড়িয়া সদর থানা ব্রাহ্মণবাড়িয়া জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ব্রাহ্মণবাড়িয়া জেলার তথ্য উপাত্ত" (পিডিএফ)। web.archive.org। Wayback Machine। Archived from the original on ১৩ নভেম্বর ২০১৪। সংগ্রহের তারিখ ১ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
হিন্দু ধর্মে বাঙালি বৌদ্ধ দেবদেবী

টেমপ্লেট:তথ্য রেফারেন্স প্রয়োজন চর্যাপদে উল্লেখিত বাঙালি বৌদ্ধ দেবদেবীগণের অধিকাংশই বর্তমান বাঙালি হিন্দু কর্তৃক উপাসিত হচ্ছেন। বর্তমানে বাংলার হিন্দুধর্মে বিশেষত পশ্চিমবঙ্গের বাঙালি সংস্কৃতিতে বৌদ্ধ ধর্মের উল্লেখযোগ্য প্রভাব রয়েছে। বাঙালি হিন্দু সংস্কৃতি প্রধানত শাক্ত, বৌদ্ধ ও শৈব ধর্মের মিশ্রণ। বাংলার তন্ত্র উপাসনাও হিন্দু ও বৌদ্ধ তন্ত্রের মিলিত ধারা। বাঙালি বৌদ্ধ ও হিন্দু উভয়ের মধ্যে উপাসিত দেবদেবীরা ( চর্যাপদে যাঁদের উল্লেখ রয়েছে) হলেন শ্রীমহাকাল, বাসলী(বাস্থালী), শ্রীউগ্রতারা প্রভৃতি। চর্যাপদে বৌদ্ধ দেবতা হিসেবে উল্লেখ্য রয়েছে। তিনি হিন্দুধর্মের শিব বা মহাকালের অনুরূপ দেবতা। তার যে বর্ণনা পাওয়া গেছে গাত্রবর্ন নীল, লম্বোদর, ক্রোধাধিপাতি, কটিতে ব্যাঘ্র চর্ম, ত্রিনয়ন। নাগকুণ্ডল, নাগহার তার প্রসাধন। তিনি প্রেতে আরূঢ় হয়ে আছেন। চর্যাপদে উল্লেখিত বৌদ্ধদেবী, হিন্দুধর্মের কালীর অনুরূপ দেবী। তিনি তান্ত্রিক বৌদ্ধদেবী হিসেবে প্রসিদ্ধ তার ধ্যান মন্ত্রে উল্লেখ রয়েছে যে তিনি যোগিনী পরিবেষ্টিত রয়েছেন। তিনি জিহ্বা বের করে ভয়ঙ্কর রূপ - "লোল জিহ্বা ভয়ঙ্করা"। তিনি দিগম্বরী, মুক্তকেশী, কণ্ঠে নরমুন্ড মালা, শিরে সিঁদুর, নয়নে কজ্জল। ত্রিনয়না তিনি। হাতে খড়্গ ও করোটি। তিনি এক পায়ে হেরুক-বজ্ররায়কে চেপে ধরেছেন। উল্লেখ তিনি বৌদ্ধদেবতা হেরুকের গৃহিণী। তিনি শ্মশানবাসিনী অক্ষয় দুঃখ দূর করেন। বৌদ্ধদেবী শ্রীউগ্রতারা সারাসরি হিন্দুধর্মে গৃহীত হয়েছে। তিনি বৌদ্ধতন্ত্রের দেবী আবার অন্যদিকে হিন্দুতন্ত্রের দশমহাবিদ্যার দ্বিতীয় বিদ্যা। গাত্রবর্ন নীল, বস্ত্র বলতে ব্যাঘ্রাম্বর, ত্রিনয়ন। তিনি চতুর্ভুজা, হাতে খড়্গ, নরকরোটি, কপাল ও নীলপদ্ম। শব তার পায়ে দলিত, তিনি লম্বোদর। পশ্চিমবঙ্গের তারাপীঠ ও বর্গভীমা তার প্রসিদ্ধ মন্দির।
আনিসা আহমেদ

আনিস আহমেদ একজন মালদ্বীপের মানবাধিকার কর্মী। তিনি ১৯৮৫ থেকে ১৯৮৬ সাল পর্যন্ত পেন্সিলভেনিয়া স্টেট ইউনিভার্সিটি হামফ্রে ফেলো হিসেবে পড়াশোনা করেন। পরে তিনি মালদ্বীপের নারী বিষয়ক উপমন্ত্রী হিসাবে দায়িত্ব পালন করেন, যেখানে তিনি গার্হস্থ্য সহিংসতার বিষয়টি সবার সামনে নিয়ে এসেছিলেন যদিও এটি করা নিষিদ্ধ ছিল। সরকারের জন্য তার সেবা প্রদানের পর তিনি এনজিও প্রতিষ্ঠা করেন যার নামকরণ করা হয় "হোপ ফর উইমেন", যেখানে তিনি পুলিশ, শিক্ষার্থী ও অন্যান্যদের সাথে লিঙ্গ ভিত্তিক সহিংসতার বিষয়ে নেতৃত্ব প্রদান করেন। যখন মালদ্বীপের জাতীয় রেডিও ধর্মীয় পণ্ডিতদের তুলে ধরতে শুরু করে, যারা দাবি করে যে নারীর জিনগত বিমোচন বা যৌনাঙ্গে অঙ্গহানি ইসলাম দ্বারা সমর্থিত ছিল, তখন তিনি সরকারকে হস্তক্ষেপ নিতে এবং নারীর জিনগত বিকৃতির দ্বারা সৃষ্ট ক্ষতি সম্পর্কে সার্বজনিকভাবে কথা বলার অনুরোধ জানান। তিনি ২০১২ সালের আন্তর্জাতিক সাহসী নারী পুরস্কার প্রাপক। তিনি দ্বিতীয় মালদ্বীপের একজন নারী যিনি আন্তর্জাতিক সাহসী নারী পুরস্কার লাভ করেন।. "2012 International Women of Courage Award Winners"। state.gov।  "Maldivian Humphrey Alumna Wins 2012 International Women of Courage Award"। state.gov।  "AWIU » Maldives – Aneesa Ahmed"। www.awiu.org। ৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৮।  "HaveeruOnline - "International Women and Courage Award" is an added impetus: Aneesa Ahmed"। haveeru.com.mv। ২০১৪-০৯-০৭ তারিখে মূল থেকে আর্কাইভ করা।  "Maldives: US awards Aneesa Ahmed 'International Woman of Courage' award"। International Knowledge Network of Women in Politics।
১৯ শতকের সাহিত্য

১৯ শতকের সাহিত্য বলতে উনবিংশ শতাব্দীতে রচিত বিশ্বসাহিত্যকে বোঝানো হয়। ১৭৯৯ সাল থেকে ১৯০০ সাল পর্যন্ত রচিত সাহিত্য এই সময়কালের আওতাভুক্ত।  চিত্রকলা এবং সংস্কৃতির অন্যান্য ধারায় সাথে সামঞ্জস্যতা রেখে উনিশ শতকের সাহিত্যও উল্লেখযোগ্য উন্নয়ন ঘটেছিলো। ১৯শতকের মধ্যবর্তী সময় থেকে ফরাসি সাহিত্য বাস্তববাদিতার চল পরিলক্ষিত হয়। পরবর্তীতে এটি ১৯শতকের শেষার্ধ থেকে বিংশ শতাব্দীর লেখকদের মাঝেও ব্যাপ্তি লাভ করে। সমকালীন সমাজ ও জীবন যেমন ছিলো বা রয়েছে তেমনিভাবে চিত্রায়িত করাই সেই সময়ের সাহিত্যিকদের আকৃষ্ট করে। বস্তুবাদের এই সাধারণ চেতনাই তাদেরকে মামুলী ক্রিয়াকলাপ ও অভিজ্ঞতা নথিভুক্ত করার যাবতীয় কল্পনাবিলাসী লেখনশৈলী বাদ দিয়ে, প্রাত্যহিক জীবনচরিতকে চিত্রায়িত করতে অনুপ্রাণিত করেছিলো।
লিওনার্ড ফ্রে

লিওনার্ড ফ্রে (ইংরেজি: Leonard Frey; ৪ সেপ্টেম্বর ১৯৩৮ - ২৪ আগস্ট ১৯৮৮) ছিলেন একজন মার্কিন অভিনেতা। তিনি ফিডলার অন দ্য রুফ চলচ্চিত্রের অভিনয়ের জন্য সর্বাধিক স্মরণীয়। এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ফ্রের মঞ্চে অভিষেক হয় অফ-ব্রডওয়ে মঞ্চের লিটল ম্যারি সানশাইন নাটক দিয়ে এবং তিনি দ্য ন্যাশনাল হেলথ নাটকে অভিনয় করে মঞ্চনাটকে শ্রেষ্ঠ চরিত্র অভিনেতা বিভাগে টনি পুরস্কারের মনোনয়ন লাভ করেন। ফ্রে ১৯৩৮ সালের ৪ঠা সেপ্টেম্বর নিউ ইয়র্ক সিটির ব্রুকলিনে জন্মগ্রহণ করেন। তিনি জেমস ম্যাডিসন হাই স্কুলে পড়াশোনা করেন এবং পরে চিত্রশিল্পী হওয়ার লক্ষ্যে কপার ইউনিয়নে শিল্পকলা বিষয়ে অধ্যয়ন করেন। কিন্তু পরে তিনি তার লক্ষ্য পরিবর্তন করে অভিনেতা হওয়ার জন্য নেইবারহুড প্লেহাউজ স্কুল অব দ্য থিয়েটারে ভর্তি হন। ফ্রে এইচআইভি/এইডসে আক্রান্ত হয়ে ১৯৮৮ সালের ২৪শে আগস্ট ৪৯ বছয় বয়সে নিউ ইয়র্ক সিটির ম্যানহাটনের বেথ ইসরায়েল হাসপাতালে মৃত্যুবরণ করেন। গুসো, মেল (২৫ আগস্ট ১৯৮৮)। "Leonard Frey, Actor, Dies at 49; Was in 'Fiddler' and Other Films"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ৪ সেপ্টেম্বর ২০১৮।  "Leonard Frey, Tailor in 'Fiddler,' Dies of AIDs"। লস অ্যাঞ্জেলেস টাইমস (ইংরেজি ভাষায়)। ২৫ আগস্ট ১৯৮৮। সংগ্রহের তারিখ ৪ সেপ্টেম্বর ২০১৮।  অলমুভিতে লিওনার্ড ফ্রে ইন্টারনেট অফ-ব্রডওয়ে ডেটাবেজে লিওনার্ড ফ্রে (ইংরেজি) ইন্টারনেট ব্রডওয়ে ডেটাবেজে লিওনার্ড ফ্রে (ইংরেজি) ইন্টারনেট মুভি ডেটাবেজে লিওনার্ড ফ্রে  (ইংরেজি) রটেন টম্যাটোসে লিওনার্ড ফ্রে (ইংরেজি) ফাইন্ড এ গ্রেইভে লিওনার্ড ফ্রে  (ইংরেজি)
মানিকছড়ি থানা

মানিকছড়ি থানা বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি থানা। মানিকছড়ি উপজেলার ৪টি ইউনিয়নের প্রশাসনিক কার্যক্রম মানিকছড়ি থানার আওতাধীন। ইউনিয়নসমূহ: ১নং মানিকছড়ি ২নং বাটনাতলী ৩নং যোগ্যাছোলা ৪নং তিনটহরী মানিকছড়ি উপজেলা খাগড়াছড়ি জেলা
যোগ্যাছোলা ইউনিয়ন

যোগ্যাছোলা বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি ইউনিয়ন। মানিকছড়ি উপজেলার দক্ষিণ-পশ্চিমাংশে যোগ্যাছোলা ইউনিয়নের অবস্থান। এ ইউনিয়নের উত্তরে বাটনাতলী ইউনিয়ন, পূর্বে মানিকছড়ি ইউনিয়ন ও তিনটহরী ইউনিয়ন, দক্ষিণে চট্টগ্রাম জেলার ফটিকছড়ি উপজেলার পাইন্দং ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার ভূজপুর ইউনিয়ন ও নারায়ণহাট ইউনিয়ন অবস্থিত। যোগ্যাছোলা ইউনিয়ন মানিকছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মানিকছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ। মানিকছড়ি উপজেলা মানিকছড়ি থানা খাগড়াছড়ি জেলা
তিনটহরী ইউনিয়ন

তিনটহরী বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি ইউনিয়ন। ৪৯.৮২ বর্গ কি:মি: (প্রায়) ১৮,৩৯৪ (২০১১ সালের আদম শুমারী অনুসারে) মানিকছড়ি উপজেলার দক্ষিণ-পূর্বাংশে তিনটহরী ইউনিয়নের অবস্থান। এ ইউনিয়নের পশ্চিমে যোগ্যাছোলা ইউনিয়ন, উত্তরে মানিকছড়ি ইউনিয়ন, পূর্বে লক্ষ্মীছড়ি উপজেলার দুল্যাতলী ইউনিয়ন ও লক্ষ্মীছড়ি ইউনিয়ন এবং দক্ষিণে চট্টগ্রাম জেলার ফটিকছড়ি উপজেলার কাঞ্চননগর ইউনিয়ন ও পাইন্দং ইউনিয়ন অবস্থিত। তিনটহরী ইউনিয়ন মানিকছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মানিকছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ। সরকারী/বেসরকারী প্রাথমিক বিদ্যালয় ১৪টি, মাধ্যমিক বিদ্যালয়: ২টি, মাদ্রাসা: ২টি (হাফেজিয়া) খাগড়াছড়ি চট্টগ্রাম মহাসড়ক সংলগ্ন, তিনটহরী গুচ্ছগ্রাম বাজারের পূর্ব পার্শ্বে বর্তমান চেয়ারম্যান: মোহাম্মদ আবুল কালাম আজাদ। মানিকছড়ি উপজেলা মানিকছড়ি থানা খাগড়াছড়ি জেলা
লক্ষ্মীছড়ি থানা

লক্ষ্মীছড়ি থানা বাংলাদেশের খাগড়াছড়ি জেলার অন্তর্গত লক্ষ্মীছড়ি উপজেলার একটি থানা। লক্ষ্মীছড়ি উপজেলার ৩টি ইউনিয়নের প্রশাসনিক কার্যক্রম লক্ষ্মীছড়ি থানার আওতাধীন। ইউনিয়নসমূহ: ১নং লক্ষ্মীছড়ি ২নং দুল্যাতলী ৩নং বর্মাছড়ি লক্ষ্মীছড়ি উপজেলা খাগড়াছড়ি জেলা
মাইকেল কিটন

মাইকেল কিটন (ইংরেজি: Micheal Keaton নামে পরিচিত মাইকেল জন ডগলাস (ইংরেজি: Michael John Douglas; জন্ম: ৫ সেপ্টেম্বর ১৯৫১) হলেন একজন মার্কিন অভিনেতা, প্রযোজক ও পরিচালক। তিনি সিবিএস চ্যানেলের সিটকম অল্‌স ফেয়ার ও দ্য ম্যারি টাইলার মুর আওয়ার এবং হাস্যরসাত্মক চলচ্চিত্র নাইট শিফট (১৯৮২), মিস্টার মম (১৯৮৩), জনি ডেঞ্জারাসলি ১৯৮৪) ও বিটলজুস (১৯৮৮)-এ অভিনয় করে পরিচিতি অর্জন করেন। তিনি টিম বার্টনের নাট্যধর্মী সুপারহিরো চলচ্চিত্র ব্যাটম্যান (১৯৮৯) ও ব্যাটম্যান রিটার্নস (১৯৯২)-এ নাম ভূমিকায় অভিনয় করে সমাদৃত হন। এছাড়া তিনি মার্ভেল সিনেম্যাটিক ইউনিভার্সের সুপারহিরো চলচ্চিত্র স্পাইডার-ম্যান: হোমকামিং (২০১৭) ও আসন্ন চলচ্চিত্র স্পাইডার-ম্যান: ফার ফ্রম হোম (২০১৯)-এ ভালচার চরিত্রে অভিনয় করেছেন। কিটন লাইভ ফ্রম বাগদাদ (২০০২) চলচ্চিত্রে অভিনয়ের জন্য তিনি সেরা মিনি ধারাবাহিক বা টিভি চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং দ্য কোম্পানি (২০০৭) চলচ্চিত্রে অভিনয় করে স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৪ সালের বার্ডম্যান অর (দ্য আনেক্সপেক্টেড ভার্চু অব ইগনোরেন্স) চলচ্চিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার, ও শ্রেষ্ঠ অভিনেতা ও শ্রেষ্ঠ হাস্যরসাত্মক অভিনেতা বিভাগে ক্রিটিকস চয়েস চলচ্চিত্র পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৬ সালে তিনি ফ্রান্সের অর্ডার অব আর্টস অ্যান্ড লেটার্সের অফিসার উপাধিতে ভূষিত হন। তিনি কার্নেগি মেলন বিশ্ববিদ্যালয়ের একজন ভিজিটিং স্কলার। কেসলাসি, এলসা (১৮ জানুয়ারি ২০১৬)। "Michael Keaton Gets France's Order of Arts and Letters Honor"। ভ্যারাইটি (ইংরেজি ভাষায়)। সংগ্রহের তারিখ ৫ সেপ্টেম্বর ২০১৮।  সাভেড্রা, কেলি (১২ জানুয়ারি ২০১৫)। "Actor Michael Keaton Discusses His New Role at the ETC - The Piper - Carnegie Mellon University"। কার্নেগি মেলন বিশ্ববিদ্যালয় (ইংরেজি ভাষায়)। সংগ্রহের তারিখ ৫ সেপ্টেম্বর ২০১৮।  উইকিমিডিয়া কমন্সে মাইকেল কিটন সংক্রান্ত মিডিয়া রয়েছে। ইন্টারনেট মুভি ডেটাবেজে মাইকেল কিটন  (ইংরেজি) টার্নার ক্লাসিক মুভিজ ডেটাবেজে মাইকেল কিটন (ইংরেজি)
ভেলা

ভেলা একটি সরল কাঠামোর জলযান। সচরাচর ছোট নদী বা খাল পারাপারের জন্য ভেলা ব্যবহৃত হয়। ৫-৬টি কলাগাছের কাণ্ডকে পাশাপাশি সাজিয়ে কোনোক্রমে সংযুক্ত করে বাংলাদেশের গ্রামীণ এলাকায় ভেলা বানানো হয়ে থাকে। সাপে কাটা মৃত মানুষকে ভেলায় ভাসিয়ে দেয়া ভারতের একটি প্রচীন সংস্কার। সমুদ্রে আপৎকালীন সময়ে ভেসে থাকার জন্য বায়ুপূর্ণ রাবার বা প্লাস্টিকের ভেলা ব্যবহৃত হয়। স্থান বিশেষে এর নাম ভোরা। যেকোন সমতল ভাসমান কাঠামোকে ভেলা বলা হয়। পানি আটকে থাকে না বিধায় ভেলা কখনই পানিতে ডুবে যায় না। নৌকার সবচেয়ে সরল রূপ হল ভেলা, একে ভাসিয়ে রাখার জন্য এতে নৌকার মত গলুই থাকে না । ভেলা তৈরির সহজ উপায় হল চার-পাঁচটি চার-পাঁচটি বা তারও বেশি সংখ্যক কলাগাছ, বাঁশ বা অন্য কোনগাছের গুঁড়ি একত্রে বেঁধে একাট পাটাতন তৈরী করা। সাধারণত চার-পাঁচটি কলাগাছ একসঙ্গে বেঁধে কলাগাছগুলোতে আড়াআড়ি মোটা শক্ত কাঠি বা বাঁশ দিয়ে গেঁথে নেয়া হয় যাতে গাছগুলো পরস্পর বিচ্ছিন্ন হতে না পারে। অতঃপর দড়ি দিয়ে সেগুলোকে সুদৃঢ় করা হয়। এর উপরে বাঁশের চাটাই বিছিয়ে ভেলা তৈরি করা হয়। ভেলা চালানো হয় লম্বা লগি দিয়ে। অগভীর পানিতে ভেলা এইভাবে চললেও গভীর পানিতে চলাচলের জন্য বইঠার বা চওড়া কাঠের তক্তা জাতীয় জিনিস উপকরণ ব্যবহৃত হয়। কলাগাছ ছাড়াও ভেলা তৈরি করা হয় কাঠ, বাঁশ, গাছের গুঁড়ি ইত্যাদি দিয়ে। শক্ত করে আটকান বায়ুপূর্ণ পাত্র যেমন ব্যারেল প্রভৃতি ভেসে থাকতে সক্ষম বস্তু ব্যবহার করা হয়। প্রাচীন কালে বিভিন্ন অঞ্চলে নলখাগড়া ব্যবহার করেও ভেলা তৈরি করা হত। আধুনিক কালে ভেলা তৈরীতে রাবারের বা প্লাস্টিকের বায়ু ভর্তি থলে, প্লাস্টিকের তৈরি বায়ুরোধী ড্রাম বা ব্যারেল প্রভৃতি ব্যবহার করা হয় । কিছু ভেলাতে দিক নিয়ন্ত্রণের জন্য হাল, হাল্কা ধাতব কাঠামো ইত্যাদি থাকতে পারে। সামান্য খরচে ভেলা তৈরী করে ছোট নদী, খাল, গাঙ পাড়ি দেয়া যায়। হঠাৎ বন্যার সময় ঘরবাড়ী প্লাবিত হয়ে গেলে ভেলা বানিয়ে মানুষ বেঁঁচে থাকে। বাংলা অভিধান কলাগাছের ভেলা ও গেইট ভেলা এক ধরনের সমতল নৌকা কলাগাছের ভেলা ও গেইট ভরসা এখন কলা গাছের ভেলা ভেলার যুগে ফেরা [ছবি]
আদেল মাহমুদ

আদেল মাহমুদ (২৪ আগস্ট ১৯৪১ – ১১ জুন ২০১৮) একজন মিশরীয় বংশোদ্ভূত আমেরিকান চিকিৎসক ও সংক্রামক রোগের একজন বিশেষজ্ঞ। মার্ক ভ্যাক্সিনের সভাপতি থাকা অবস্থায় তিনি গারডাসিল এইচপিভি টিকা ও রটোভাইরাস টিকার উন্নতি ঘটান। সেখান থেকে অবসর নেয়ার পর তিনি , প্রিন্সটন বিশ্ববিদ্যালয়ের অধ্যক্ষ হন মাহমুদ জন্মগ্রহণ করেন ২৪ আগস্ট, ১৯৪১ এ কায়রো, মিশরে। তার বাবা আব্দেল ফাত্তাহ মাহমুদ কৃষিবিদ ছিলেন। আদেলের ১০ বছর বয়সে তিনি নিউমোনিয়াতে মারা যান। আদেল পেনিসিলিন ঔষুধ কিনতে পাঠানো হয়; কিন্তু সে আসতে আসতে তার পিতা মারা যান। যা আদেলকে প্রভাবিত করেছিল। মাহমুদ , কায়রো বিশ্ববিদ্যালয় থেকে ১৯৬৩ সালে স্নাতক অর্জন করেন। তার মা ফাতিহা ওসমান মেডিকেল স্কুলে পড়ার সুযোগ পেলেও ফাতিহার ভাই নিষেধ করেছিলেন। কারণ তিনি মনে করেছিলেন নারীর চিকিৎসক হওয়া উচিত নয়। বিশ্ববিদ্যালয়ের ছাত্র থাকাকালীন মাহমুদ সক্রিয়ভাবে রাজনীতি অংশগ্রহণ করেছিলেন। তিনি জামাল আবদেল নাসের এর রাজনীতিতে অংশগ্রহণ করেছিলেন। পরবর্তীতে রাজনৈতিক পরিবেশ পরিবর্তন হলে তিনি পড়াশুনার জন্য যুক্তরাজ্য স্থানান্তরিত হন। তিনি ১৯৭১ সালে লন্ডন স্কুল অব হাইজিন থেকে পিএইচডি অর্জন করেন। ১৯৭৩ সালে তিনি অভিবাসী হিসেবে মার্কিন যুক্তরাষ্ট্রে আসেন ও পোস্ট ডক্টোরাল গবেষক হিসেবে ক্লিভল্যান্ডের কেস ওয়েস্টার্ন রিজার্ভ বিশ্ববিদ্যালয়ের যোগদান করেন। পরবর্তীতে ১৯৮৭ সালে মেডিসিন বিভাগের প্রধান হন। ১৯৮৮ সালে মার্ক অ্যান্ড কোং. মাহমুদকে ভ্যাকসিন বিভাগের সভাপতি হিসেবে নিযুক্ত করেন। পদে নিযুক্ত থাকা অবস্থায় তিনি এইচপিভি টিকা ও রোটাভাইরাস টিকার প্রভূত উন্নয়ন করেন। এর পূর্বে প্রচুর সংখ্যক শিশু ডায়রিয়াজনিত রোগে মারা যেত। রোটাভাইরাস টিকার উন্নয়ন এই মৃত্যুহার উল্লেখযোগ্য হারে হ্রাস করে। তিনিই প্রথম এসভ টিকাকে সফলভাবে বাজারে এনে বিক্রির ব্যবস্থা করেন। মার্ক থেকে ২০০৬ সালে অবসর নেয়ার পর মাহমুদ ২০০৭ এ প্রিন্সটন বিশ্ববিদ্যালয় এর উড্রো উইলসন স্কুল অব পাবলিক অ্যান্ড ইন্টারন্যাশনাল অ্যাফেয়ার্স এর নীতি বিশ্লেষক এর ভূমিকা পালন করেন ও ২০১১ সালে প্রিন্সটন এর আণবিক জীববিজ্ঞান বিভাগের অধ্যাপক হন। ১১ জুন, ২০১৮ তে মাহমুদ নিউ ইয়র্ক শহরের মাউন্ট সিনাই সেন্ট হাসপাতালে মস্তিষ্কের রক্তক্ষরণ এর কারণে মারা যান। মৃত্যুকালে তার বয়স হয়েছিল ৭৬ বছর। তার মৃত্যুতে মাইক্রোসফট প্রতিষ্ঠাতা বিল গেটস তার টুইটার অ্যাকাউন্টে শোকবার্তা দেন। তিনি বলেন, "বলার অপেক্ষা রাখে না, আমাদের সময়ের অন্যতম সেরা ভ্যাকসিন নির্মাতাকে বিশ্ব হারিয়েছে। ড. আদিল মাহমুদ এর ভ্যাকসিন অগণিত শিশুর জীবন রক্ষা করেছে।" মাহমুদের সাথে ড. স্যলী হুডারের ১৯৭৬ সালে সাক্ষাৎ হয়। স্যালো নিজেও একজন সংক্রামক রোগ বিশেষজ্ঞ। তারা উভয়েই ১৯৯৩ সালে বিবাহবন্ধনে আবদ্ধ হন। তারা জ্যায় থ্রন্টন নামে একজন পুত্রকে দত্তক নেন। মাহমুদের অলফ্যাত আব্দেল ফাত্তাহ নামে একজন বোন ও মাহমুদ আব্দেল ফাত্তাহ নামে একজন ভাই ছিল। তারা দুজনেই চিকিৎসক। Grady, Denise (জুন ১৯, ২০১৮)। "Dr. Adel Mahmoud, Who Was Credited With HPV and Rotavirus Vaccines, Dies at 76"। The New York Times। সংগ্রহের তারিখ জুন ২১, ২০১৮।  "Adel Mahmoud, global health leader and Princeton faculty member, dies at 76"। Princeton University। জুন ১৩, ২০১৮। সংগ্রহের তারিখ জুন ২১, ২০১৮।  "Who is Dr. Adel Mahmoud, the man the world lost this month?"। Egypt Today। সংগ্রহের তারিখ জুন ২৩, ২০১৮।